PMIndiaData/PMIndiaSum huggingface dataset:
‘দ্য কোয়েস্ট ফর এ ওয়ার্ল্ড উইদাউট হাঙ্গার’  :  ডঃ এমএস স্বামীনাথনের দু’খণ্ডের এই বইটি প্রকাশ করলেন প্রধানমন্ত্রী শ্রী নরেন্দ্র মোদী

বিশিষ্ট কৃষি বিজ্ঞানী ডঃ এম এস স্বামীনাথনের ‘দ্য কোয়েস্ট ফর এ ওয়ার্ল্ড উইদাউট হাঙ্গার’গ্রন্থের দুটি খণ্ড আজ এখানে প্রকাশ করলেনপ্রধানমন্ত্রী শ্রী নরেন্দ্র মোদী। এইউপলক্ষে কয়েকজন কেন্দ্রীয় মন্ত্রী এবং বিশিষ্ট ব্যক্তি উপস্থিত ছিলেন এদিনের অনুষ্ঠানে। প্রধানমন্ত্রীশ্রী মোদী তাঁর ভাষণে উল্লেখ করেন তিনি গুজরাটের মুখ্যমন্ত্রী থাকাকালীন কিভাবেঅধ্যাপক স্বামীনাথনের সঙ্গে পরামর্শক্রমে সয়েল হেল্‌থ কার্ড কর্মসূচির সূচনা করাহয়। অধ্যাপকস্বামীনাথনের নিষ্ঠা ও অঙ্গীকারের বিশেষ প্রশংসা করে প্রধানমন্ত্রী তাঁকেশুধুমাত্র কৃষি বিজ্ঞানী নয়, একজন ‘কিষাণ বৈজ্ঞানিক’ হিসাবে বর্ণনা করেন। তিনিবলেন, অধ্যাপক স্বামীনাথনের বিশেষত্ব হল বাস্তবের প্রকৃত পরিস্থিতি অনুযায়ী তিনিকাজ করে যান। তাঁর সরলতাও সকলের দৃষ্টি আকর্ষণ করে। দেশেরকৃষিক্ষেত্রের চ্যালেঞ্জগুলির কথা উল্লেখ করে শ্রী মোদী বলেন, কৃষি প্রচেষ্টার এইসাফল্যকে পূর্ব ভারতেও নিয়ে যাওয়া উচিৎ, আর তা সম্ভব করে তুলতে বিজ্ঞান ওপ্রযুক্তির প্রয়োগ একান্ত জরুরি। কাঙ্খিতলক্ষ্যে পৌঁছতে আধুনিক বৈজ্ঞানিক পদ্ধতি এবং কৃষি বিষয়ে জ্ঞানের সমন্বয় সম্ভব করেতুলতে হবে। কয়েকটি রাজ্যের দৃষ্টান্ত তুলে ধরে তিনি বলেন, ভারতের প্রত্যেকটিজেলারই নিজস্ব এক কৃষি পরিচিতি থাকা প্রয়োজন। বিপণন প্রক্রিয়াকে উৎসাহিত করতে এবংগুচ্ছ শিল্পের আদর্শকে অনুসরণ করে গুচ্ছ কৃষি ব্যবস্থা গড়ে তুলতে তা বিশেষভাবেসাহায্য করবে। আগামী২০২২ সালের মধ্যে কৃষি থেকে আয় ও উপার্জনের মাত্রা দ্বিগুণ করে তোলারলক্ষ্যমাত্রার কথারও এদিন পুনরুল্লেখ করেন প্রধানমন্ত্রী। তিনি বলেন, এজন্যপ্রয়োজন কয়েকটি প্রধান প্রধান ক্ষেত্রে সুনির্দিষ্ট লক্ষ্যমাত্রা স্থির করে এগিয়েযাওয়া। ‘প্রধানমন্ত্রী ফসল বিমা যোজনা’ কৃষকদের মধ্যে ক্রমশ জনপ্রিয় হয়ে ওঠায়সন্তোষ প্রকাশ করেন তিনি।তাঁর মতে, এই ব্যবস্থায় ঝুঁকি গ্রহণের কাজে আরও এগিয়েযেতে পারবেন কৃষকরা যার ফলে, উদ্ভাবন প্রচেষ্টাকে প্রসারিত করা যাবে ‘গবেষণাগারথেকে কৃষিক্ষেত্রে’। ডঃএম এস স্বামীনাথন প্রধানমন্ত্রীর চিন্তাভাবনা ও দৃষ্টিভঙ্গির বিশেষ প্রশংসা করেতাঁকে ধন্যবাদ জানান। প্রযুক্তি ও সরকারি নীতির মধ্যে সমন্বয় প্রচেষ্টার ওপরওবিশেষ জোর দেন তিনি।
জাতীয় ক্রীড়া দিবসে দেশের ক্রীড়াপ্রেমীদের অভিনন্দন জানালেন প্রধানমন্ত্রী

জাতীয় ক্রীড়া দিবস উপলক্ষে দেশের ক্রীড়াপ্রেমীদের অভিনন্দন জানিয়েছেন প্রধানমন্ত্রী শ্রীনরেন্দ্র মোদী। খেলাধূলা এবং খেলোয়াড় সুলভ মানসিকতা আমাদের সমাজকে সর্বদা উজ্জ্বল করে তুলবে বলে আশা প্রকাশ করেছেন তিনি। এই উপলক্ষে এক বার্তায় প্রধানমন্ত্রী বলেছেন : “জাতীয় ক্রীড়া দিবসে দেশের সকল ক্রীড়াপ্রেমীদের আমার অভিনন্দন। খেলাধূলা এবং খেলোয়াড় সুলভ মানসিকতা আমাদের সমাজকে সর্বদা উজ্জ্বল করে তুলবে বলে আমি আশা করি।” /
২০১৫-র রেল বাজেটের প্রশংসা করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ রেলমন্ত্রী শ্রী সুরেশ প্রভু প্রদত্ত ২০১৫-র রেল বাজেটের প্রশংসা করেছেন। তিনি বলেছেন, ২০১৫-র রেল বাজেট অবশ্যই যাত্রীকেন্দ্রিক এবং আগামীদিনের বা ভবিষ্যত্ উপযোগী বাজেট। এর মধ্যে পরিষ্কার চিন্তাভাবনা রয়েছে এবং এই বাজেট রূপায়িত করার একটি সুস্পষ্ট পরিকল্পনার ইঙ্গিতও রয়েছে। রেলের পক্ষে এটি একটি গুরুত্বপূর্ণ মুহূর্ত, যাতে কেবল রেলের কামরা এবং ট্রেন সংক্রান্ত আলাপ-আলোচনা থেকে বেরিয়ে এসে একটি সুসংহত রেল সংস্কারের ইঙ্গিত দেওয়া হয়েছে। প্রধানমন্ত্রী বলেন, তিনি চমৎকৃত এই দেখে যে এই প্রথম প্রযুক্তিগত উন্নয়ন এবং রেলের আধুনিকীকরণের জন্য একটি সুস্পষ্ট দিশা দেওয়া হয়েছে। রেলকে ভারতের অগ্রগতি তথা জাতীয় অর্থনৈতিক বিকাশের মূল চাবিকাঠি করার সুস্পষ্ট প্রচেষ্টা এই রেল বাজেট। এই বাজেট গুরুত্ব আরোপ করেছে সাধারণ মানুষ, পরিষেবা, নিরাপত্তার মতো বিষয়গুলিতেও বলে মত প্রকাশ করেন প্রধানমন্ত্রী।
জন প্রশাসনের পুনর্গঠন এবং প্রশাসনিক সংস্কারের জন্য ভারত ও গাম্বিয়ার মধ্যে স্বাক্ষরিত সমঝোতাপত্রটিতে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারতের কর্মী, জন-অভিযোগ ও পেনশন মন্ত্রকের প্রশাসনিক সংস্কার ও জন-অভিযোগ দপ্তর এবং গাম্বিয়ার রাষ্ট্রপতির দপ্তরের পাবলিক সার্ভিস কমিশনের মধ্যে যে সমঝোতাপত্র স্বাক্ষরিত হয়েছে কেন্দ্রীয় মন্ত্রিসভা তাতে অনুমোদন দিয়েছে। জন প্রশাসনের পুনর্গঠন এবং প্রশাসনিক সংস্কার এই সমঝোতার মূল উদ্দেশ্য। প্রভাব এই সমঝোতাপত্রের ফলে দুটি দেশের জন প্রশাসনের বিষয়ে পারস্পরিক বোঝাপড়া দৃঢ় হবে। উভয় দেশের মধ্যে প্রশাসনিক কাজকর্মের যে পদ্ধতিগুলি ভালো সেগুলিকে গ্রহণ করে জন প্রশাসনিক ব্যবস্থার উন্নতি ঘটানো হবে। আর্থিক প্রভাব এই সমঝোতাপত্র বাস্তবায়নের জন্য প্রত্যেকটি দেশ নিজ নিজ ব্যয়ভার বহন করবে। সমঝোতাপত্রে বলা হয়েছে, পুরো কর্মসূচীর ব্যয়, চুক্তি অনুযায়ী নানা ধরণের কাজের ওপর নির্ভর করবে। বিস্তারিত তথ্য এই সমঝোতাপত্রের মাধ্যমে যেসব ক্ষেত্রে সহযোগিতা গড়ে উঠবে সেগুলি হল- ক) সরকারের পরিচালন ব্যবস্থাপনার উন্নয়ন খ) স্বতঃপ্রণোদিত পেনশন প্রকল্পের বাস্তবায়ন গ) সরকারী কাজে বৈদ্যুতিন পদ্ধতিতে নিয়োগ এই সমঝোতাপত্রের মূল উদ্দেশ্য হল জন প্রশাসন ও প্রশাসনিক সংস্কারের ক্ষেত্রে উভয় দেশের মধ্যে দ্বিপাক্ষিক সম্পর্কে দৃঢ় করা। এর ফলে দুই দেশের বিভিন্ন দপ্তরের মধ্যে আলাপ-আলোচনা হবে। সরকারের পরিচালন ব্যবস্থাপনার উন্নতি, স্বতঃপ্রণোদিত পেনশন প্রকল্পের বাস্তবায়ন এবং সরকারি কাজে বৈদ্যুতিন পদ্ধতিতে নিয়োগের ক্ষেত্রে গাম্বিয়া ভারতের সঙ্গে একযোগে কাজ করতে আগ্রহী। এই সমঝোতাপত্রের ফলে উভয় দেশের মধ্যে সহযোগিতার পরিবেশ গড়ে উঠবে। দুটি দেশ প্রশাসনিক অভিজ্ঞতার আদান-প্রদান করবে। প্রেক্ষাপট ভারত সরকার দেশের বিভিন্ন সরকারি পরিষেবার মানোন্নয়ন ঘটাতে আগ্রহী। আর তাই জন প্রশাসন ও প্রশাসনিক সংস্কারের উন্নতি ঘটানোর উদ্যোগ নেওয়া হয়েছে। ‘ন্যূনতম সরকার সর্বোচ্চ প্রশাসন’ নীতির মাধ্যমে এই সমঝোতাপত্রটিকে বাস্তবায়িত করা হবে।
সেন্টপিটার্সবার্গ-এ বৌদ্ধ মন্দিরের প্রধান সন্ন্যাসীর হাতে ১০০ খণ্ডের এক দুষ্প্রাপ্যবৌদ্ধ ধর্মগ্রন্থ তুলে দিলেন প্রধানমন্ত্রী শ্রী নরেন্দ্র মোদী

সেন্টপিটার্সবার্গ-এর ডাতসান গুঞ্জেচোনেই বৌদ্ধ মন্দিরের প্রধান সন্ন্যাসী বালজেইভিচবাদ মায়েব-এর হাতে পবিত্র বৌদ্ধ ধর্মগ্রন্থ ‘উরগা কাঞ্জুর’-এর ১০০টি খণ্ড আজউপহারস্বরূপ তুলে দিলেন প্রধানমন্ত্রী শ্রী নরেন্দ্র মোদী। তিব্বতেরবৌদ্ধ ধর্মাবলম্বীদের এই পবিত্র গ্রন্থের উরগা সংস্করণের খোঁজ পাওয়া যায়নি ১৯৫৫সাল পর্যন্ত। অধ্যাপক রঘু ভিরার প্রচেষ্টা ও অধ্যবসায়ের ফলে এর ১০০টি খণ্ডের একপূর্ণাঙ্গ সংস্করণের হদিশ পাওয়া যায়। তার মধ্যে তালিকা বা সূচিপত্রের একটি খণ্ডওছিল। এক বিরল ও দুষ্প্রাপ্য গ্রন্থ হিসাবে উপহারস্বরূপ এটি তাঁকে দান করেছিলেনমঙ্গোলিয়া সাধারণতন্ত্রের তৎকালীন প্রধানমন্ত্রী। ১৯০৮-২০এই সময়কালের মধ্যে কাঞ্জুরের এক সংশোধিত ও সম্পাদিত সংস্করণ প্রকাশ করা হয়।মঙ্গোলিয়ার শেষ জিবকানডাম্পার উদ্যোগ ও পৃষ্ঠপোষকতায় কাষ্ঠখণ্ডের ওপর গ্রন্থটিখোদাই করা হয়। দুটি চিনা সংস্করণের সঙ্গে সামঞ্জস্য রেখে এই গ্রন্থ খোদাইয়ের কাজ সম্পূর্ণকরা হয়। খোদাই করা সংস্করণের আকার ও আয়তন হল ৩৫ X ২৫ সেন্টিমিটার, যা কিনা সাধারণভাবে খোদাই করাগ্রন্থের সংস্করণের তুলনায় অপেক্ষাকৃত ক্ষুদ্র । / …
প্রধানমন্ত্রী রাষ্ট্রীয় গ্রামীণ স্বরাজ অভিযান-এর সূচনা করেছেন; তিনি আদিবাসীদের সার্বিক উন্নয়ন পরিকল্পনার রূপরেখা প্রকাশ করেছেন

প্রধানমন্ত্রী শ্রী নরেন্দ্র মোদী আজ মধ্যপ্রদেশের মান্দলায় এক জনসভায় রাষ্ট্রীয় গ্রামীণ স্বরাজ অভিযান-এর সূচনা করেছেন। তিনি আগামী পাঁচ বছরের জন্য আদিবাসীদের সার্বিক উন্নয়নে পরিকল্পনার এক রূপরেখা প্রকাশ করেছেন। মান্দলা জেলার মানেরি-তে ইন্ডিয়া অয়েল কর্পোরেশনের একটি এলপিজি বটলিং প্ল্যান্টের ভিত্তিপ্রস্তরও তিনি স্থাপন করেন। স্থানীয় সরকারের এক ডায়রেক্টরিও তিনি প্রকাশ করেন। যে সব গ্রামে ১০০ শতাংশ ধোঁয়ামুক্ত রান্নাঘরের লক্ষ্যমাত্রা অর্জিত হয়েছে, ‘মিশন ইন্দ্রধনুষ’-এর আওতায় যে সব গ্রামে ১০০ শতাংশ প্রতিষেধক টিকা দেওয়া হয়েছে এবং ‘সৌভাগ্য’ কর্মসূচির আওতায় যে সব গ্রামে ১০০ শতাংশ বৈদ্যুতিকীকরণ হয়েছে, সেই গ্রামের সরপঞ্চদের সম্বর্ধনা জানান প্রধানমন্ত্রী। মান্দলা থেকে সারা দেশের পঞ্চায়েতি রাজ প্রতিনিধিদের উদ্দেশে এক ভাষণে প্রধানমন্ত্রী মহাত্মা গান্ধীর গ্রাম স্বরাজ এবং ‘গ্রামোদয় থেকে রাষ্ট্রোদয়’-এর উদাত্ত আহ্বান স্মরণ করেন। তিনি বলেন, জাতীয় পঞ্চায়েতি রাজ দিবসে মধ্যপ্রদেশে আসতে পেরে তিনি আনন্দিত। প্রধানমন্ত্রী বলেন যে, মহাত্মা গান্ধী সর্বদাই গ্রামের গুরুত্বের কথা তুলে ধরতেন এবং গ্রাম স্বরাজের কথা বলতেন। তিনি সংশ্লিষ্ট সকলকে গ্রামের জন্য কাজ করে যাওয়ার প্রতিশ্রুতি পালনের কথা পুনরায় স্মরণ করান। প্রধানমন্ত্রী বলেন যে, গ্রামোন্নয়নের কথা বলার সময় বাজেট বরাদ্দ খুবই গুরুত্বপূর্ণ। কিন্তু, বিগত কয়েক বছরে আলোচনার অভিমুখটি পরিবর্তিত হয়েছে বলে তিনি মন্তব্য করেন। সাধারণ মানুষ বর্তমানে একটি প্রকল্পের জন্য বরাদ্দকৃত অর্থ যাতে সদ্ব্যবহার হয়, তা সুনিশ্চিত করার প্রয়োজনের ওপর জোর দিচ্ছেন। এছাড়া, এই ধরণের প্রকল্পের কাজ যাতে নির্ধারিত সময়ে এবং স্বচ্ছতার সঙ্গে করা হয় তার কথাও বলা হচ্ছে বলে প্রধানমন্ত্রী উল্লেখ করেন। তিনি সাধারণ মানুষকে তাঁদের সন্তানসন্ততিদের শিক্ষার ওপর নজর দেওয়ার আহ্বান জানান এবং বলেন যে শিশুর ভবিষ্যতের জন্য এটি অত্যন্ত প্রয়োজন। কৃষিক্ষেত্রে স্বনির্ভরতার লক্ষ্যে বিভিন্ন উদ্যোগের প্রসঙ্গও তিনি তুলে ধরেন। পঞ্চায়েতের প্রতিনিধিদের প্রতি তিনি জল সংরক্ষণের প্রতি নজর দেওয়ার আহ্বান জানান এবং জলের প্রতিটি বিন্দু যাতে সংরক্ষিত হয়, তা নিশ্চিত করার কথা বলেন। শ্রী নরেন্দ্র মোদী ‘জন ধন যোজনা’র মাধ্যমে আর্থিক অন্তর্ভুক্তির গুরুত্বের কথা তুলে ধরেন। এছাড়া, ‘বন ধন যোজনা’র মাধ্যমে উপজাতীয় সম্প্রদায়ের ক্ষমতায়ন এবং ‘গোবর ধন যোজনা’র মাধ্যমে কৃষকদের স্বয়ম্ভর করে তোলা এবং বর্জ্য পদার্থকে শক্তিতে রূপান্তরের কথাও উল্লেখ করেন। প্রধানমন্ত্রী বলেন, আমাদের দেশের গ্রামগুলির রূপান্তর করা গেলে, তাই ভারতের রূপান্তর সুনিশ্চিত করবে। প্রধানমন্ত্রী আরও বলেন যে, সাম্প্রতিক সময়ে কেন্দ্রীয় সরকার এমন কিছু পদক্ষেপ নিয়েছে যার ফলে মহিলাদের নিরাপত্তা সুরক্ষিত হবে।
‘স্বচ্ছতাইসেবা’ অভিযানে সমর্থন ও সহযোগিতার জন্য বিশিষ্ট ব্যক্তি এবং বিভিন্ন গোষ্ঠীরঅবদানের সপ্রশংস উল্লেখ করলেন প্রধানমন্ত্রী

‘স্বচ্ছতাইসেবা’ অভিযানে দেশের বিশিষ্ট ব্যক্তি তথা বিভিন্ন গোষ্ঠীর ভূমিকা ও অবদানের ভূয়সীপ্রশংসা করেন প্রধানমন্ত্রী। ‘স্বচ্ছতাই সেবা’ অভিযানের সূচনা হয় গত মাসের ১৫তারিখে। এর আনুষ্ঠানিক সমাপ্তি ঘটে মহাত্মা গান্ধীর জন্মবার্ষিকীর দিনটিতে। ঐদিনটি পালিত হয় ‘স্বচ্ছতা ভারত দিবস’ হিসেবেও। স্বচ্ছ ভারতমিশনে শ্রী অনুপম খের, শ্রী মোহনলাল, শ্রীমতী ছন্দা কোচার, ইন্ডিয়া টুডে গোষ্ঠী,ইন্ডিয়া টিভি নিউজ, সদ্‌গুরু যাজ্ঞী বাসুদেব, ভারতীয় ক্রিকেট দল, শ্রী রাজীবচন্দ্রশেখর, ডেটল ইন্ডিয়া, এনডিটিভি, রিলায়েন্স ফাউন্ডেশন, টাটা ট্রাস্ট্‌স, শ্রীঅক্ষয় কুমার এবং শ্রী শ্রী রবিশঙ্করের অবদান ও কর্মপ্রচেষ্টার জন্য তাঁদের বিশেষপ্রশংসা করেন শ্রী নরেন্দ্র মোদী। কয়েকটি ট্যুইট বার্তায় তিনি বলেছেন : “অনুপমজিরভূমিকা প্রশংসাযোগ্য। বিশিষ্টঅভিনেতা মোহনলাল দারুণ কাজ করেছেন। স্বচ্ছ ভারতগড়ে তোলার লক্ষ্যে গুরুত্বপূর্ণ বার্তা প্রচার করেছেন ছন্দা কোচার। তিনি এবং তাঁরসঙ্গে আইসিআইসিআই ব্যাঙ্কের সমগ্র পরিবার স্বচ্ছ ভারত মিশনে গুরুত্বপূর্ণ অবদানেরনজির রেখেছেন। স্বচ্ছতাসম্পর্কে সচেতনতা প্রসারের লক্ষ্যে সক্রিয় পদক্ষেপ গ্রহণের জন্য আমি প্রশংসা জানাই‘ইন্ডিয়া টুডে’ পরিবারকে। সাফাইগিরি পুরস্কারে যাঁরা সম্মানিত হয়েছেন তাঁদেরওঅভিনন্দন জানাই। চমৎকারউদ্যোগ গ্রহণ করেছে ইন্ডিয়া টিভি নিউজ। এর ফলে, দেশে পরিচ্ছন্নতার বার্তা আরওপ্রসার লাভ করবে। দেশেরনদীগুলিকে দূষণমুক্ত রাখতে সদ্‌গুরু জে ভি এবং ইসা ফাউন্ডেশনের সমগ্র দল সচেতনতাসৃষ্টির কাজে যে দৃষ্টান্তমূলক পদক্ষেপ গ্রহণ করেছে সেজন্য তাদের অভিনন্দন। পরিচ্ছন্নদেশ হিসেবে ভারতের ভাবমূর্তি গড়ে তুলতে ভারতীয় ক্রিকেট দলের বার্তারও আমি বিশেষপ্রশংসা করি। রাজীবজিরপ্রচেষ্টা খুবই ভালো। উদ্যোগগ্রহণের জন্য আমি প্রশংসা করি ডেটল ইন্ডিয়া এবং এনডিটিভি কর্তৃপক্ষেরও।পরিচ্ছন্নতা সম্পর্কে এই টাইমলাইনটির প্রচেষ্টা যথেষ্ট উৎসাহব্যঞ্জক– https://twitter.com/swachhindia ।” স্বচ্ছ ভারতগড়ে তোলার কাজে রিলায়েন্স ফাউন্ডেশনের কাজও প্রশংসনীয়। এই টাইমলাইনটির দিকে আপনারানজর রাখতে পারেন – https://twitter.com/ril_foundation/ । টাটাট্রাস্ট্‌সকে অভিনন্দন! স্বচ্ছ ভারত মিশনকে সমর্থন জানানোর লক্ষ্যে দেশেরপ্রত্যেকটি জেলায় এক তরুণ পেশাদার কর্মীকে পাঠানোর যে উদ্যোগ তারা গ্রহণ করেছিল তাযথেষ্ট প্রশংসার দাবি রাখে। খুবই ভালোলিখেছেন অক্ষয় কুমার। স্বচ্ছ ভারত মিশনে সতত সমর্থন জানানোর জন্য আমি তাঁর প্রশংসাকরি। শ্রী শ্রীরবিশঙ্কর এবং তাঁর আর্ট অফ লিভিং পরিবারের সদস্যদের উদ্যোগ ছিল চমৎকার! ১২৫ কোটিভারতবাসী ঐক্যবদ্ধভাবে এক স্বচ্ছ ভারত গড়ে তুলবেন।” /
পারস্পরিকসহযোগিতা ও কারিগরি সহায়তা প্রসারের লক্ষ্যে ভারতের সেবি এবং জিব্রাল্টারেরএফএসসি-এর মধ্যে মউ স্বাক্ষরের প্রস্তাবে সম্মতি কেন্দ্রীয় মন্ত্রিসভার

সিকিউরিটিজঅ্যান্ড এক্সচেঞ্জ বোর্ড অফ ইন্ডিয়া (সেবি)-র সঙ্গে জিব্রাল্টারের ফিনান্সিয়ালসার্ভিস কমিশন (এফএসসি)-এর পারস্পরিক সহযোগিতা ও কারিগরি সহায়তার লক্ষ্যে এক মউস্বাক্ষরের প্রস্তাব বুধবার অনুমোদিত হল প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এইদুটি নিয়ন্ত্রক সংস্থার মধ্যে অর্থনৈতিক সহযোগিতা ও সম্পর্ক মউ স্বাক্ষরের ফলে আরওপ্রসার লাভ করবে বলে আশা করা হচ্ছে। দু’দেশের শেয়ার বাজারের প্রসার ও বিকাশেরউপযোগী পরিস্থিতি গড়ে তুলতেও মউ স্বাক্ষরের ঘটনা বিশেষভাবে সাহায্য করবে। মউস্বাক্ষরের পরিপ্রেক্ষিতেদুটি সংস্থার মধ্যে তথ্য বিনিময়ের কাঠামোটিও আরও মজবুতহয়ে ওঠার সম্ভাবনা রয়েছে যার ফলে, মূল্য সংযোজন ঘটবে সেবি এবং এফএসসি-র পারস্পরিকবৈদেশিক সহযোগিতা এবং নিয়ন্ত্রক সংস্থা হিসেবে দায়দায়িত্ব পালনের ক্ষেত্রেও। /
প্রধানমন্ত্রী উত্তরপ্রদেশের অযোধ্যায় ভগবান শ্রীরামলালা বিরাজমান-এর দর্শন এবং পূজা করেছেন

শ্রীরাম জন্মভূমি তীর্থক্ষেত্র স্থল পরিদর্শন করেছেন দীপাবলির প্রাক্কালে আজ প্রধানমন্ত্রী শ্রী নরেন্দ্র মোদী অযোধ্যা সফর করলেন এবং ভগবান শ্রীরামলালা বিরাজমান-এর দর্শন এবং পূজা করলেন। প্রধানমন্ত্রী শ্রীরাম জন্মভূমি তীর্থক্ষেত্র পরিদর্শন করেন। তিনি মন্দির স্থলে শ্রমজীবী সহ এই পবিত্র প্রকল্পে যুক্ত মানুষদের সঙ্গেও কথা বলেন।
লোকসভায় প্রধানমন্ত্রীর বিবৃতি

এই সভা ও সারা দেশে যে ক্ষোভ রয়েছে তাতে আমিও যোগ দেব। এই দেশ বিচ্ছিন্নতাবাদ, সন্ত্রাসবাদ ও দলতন্ত্রের নিরিখে আগে কখনও কিছু দেখেনি, এখনও দেখে না এবং ভবিষ্যতেও ভাববে না। আজকের মতো লোকসভায় সকলে যেন সমস্বরে এই রকম কার্যকলাপের প্রতিবাদ সবসময় করে এবং আমি লোকসভা ও দেশবাসীকে এই আশ্বাস দিচ্ছি যে নতুন সরকার গঠনের পর থেকে এইসব কাজকর্মে কোনও সহায়তা করছে না এবং ভারত সরকারকে অবহিত রেখেও এইসব কাজ করা হচ্ছে না। আর সেই জন্য আমি সব মাননীয় সদস্যদের অনুরোধ করব যে আপনারা সঠিক সময়ে অবশ্যই অভিমত প্রকাশ করবেন। ওখানে ভারতীয় জনতা পার্টি সরকারের অংশীদার বলে আপনারা অব্যই সমালোচনা করবেন, এটা আপনাদের অধিকার এবং এটাই হওয়া উচিৎ। কিন্তু আমরা যেন এমন কিছু না করি যাতে দেশের ঐক্য সম্বন্ধে ভিন্ন ভিন্ন মত প্রকাশ হয়ে পড়ে। সারা পৃথিবী, কাশ্মীর বা দেশবাসীর কাছে ঐক্যের পরিপন্থী কোনও বার্তা যেন না পৌঁছয়। আর সেইজন্য আমি এই সভা ও সমগ্র দেশকে আশ্বস্ত করতে চাই যে এই সরকার ঐক্যবিরোধী কোনও কার্যকলাপ মেনে নেবে না। দেশের ঐক্য ও অভিন্নতার বিষয়ে আমরা কোনও আপোস করতে রাজি নই। এ বিষয়ে সংবিধান অনুযায়ী যে ব্যবস্থা গ্রহণ করা হয়, আগামীদিনেও তা-ই করা হবে। এছাড়া, মোদীজি আপনি নীরব কেন, এই মন্তব্যের উত্তরে বলি, আমি রাজ্যসভাতেও এই বিষয়ে বিস্তারিতভাবে জানিয়েছি। আর সেইজন্য এমন কোনও কারণ নেই যে আমাদের নীরব থাকতে হবে। আপনারা সেইসব মানুষ যাঁরা তাঁদের ঐসব আর্দশের জন্যই শ্যামা প্রসাদ মুখার্জি’কে প্রাণ দিতে বাধ্য করেছিলেন। আর সেই জন্য দয়া করে আমাদের স্বদেশপ্রেম শেখাবেন না। আর আমি আপনাদের জানাতে চাই যে আমরা কয়েকটি বিষয়ে তথ্য চেয়ে পাঠিয়েছি, আর মাননীয় স্বরাষ্ট্র মন্ত্রীও বলেছেন যে ঐসব তথ্য পেলেই এই সভাকে তা জানানো হবে। আর সেইজন্য, আমি আরেকবার বলতে চাই যে এই ক্ষোভ কোনও বিশেষ দলের নয়, সারা দেশের-ই। এই ক্ষোভ এই পক্ষের, ওই পক্ষের নয়, এই ক্ষোভ সারা দেশের। আর আমরা সমস্বরে বিচ্ছিন্নতাবাদী শক্তি, বিচ্ছিন্নতাবাদীদের সমর্থকদের আর আইনের অপব্যবহার যাঁরা করেন তাঁদের ধিক্কার জানাচ্ছি। আগামীদিনে এই সভার ঐক্য ও অভিন্নতা বজায় রাখতে যে যে পদক্ষেপ গ্রহণ করতে হবে, সরকার অবশ্যই তা করবে।
প্রধানমন্ত্রীর সঙ্গে নেদারন্যান্ডসের মহারানী ম্যাক্সিমার সাক্ষাৎ

নতুন দিল্লিতে সোমবার প্রধানমন্ত্রী শ্রী নরেন্দ্র মোদীর সঙ্গে নেদারন্যান্ডসের মহারানী ম্যাক্সিমা সাক্ষাৎ করেন। উন্নয়নমূলর বিভিন্ন কাজের জন্য অর্থ-সহায়তার লক্ষ্যে রাষ্ট্রসঙ্ঘের মহাসচিবের বিশেষ দূত হিসেবে তিনি ভারত সফরে রয়েছেন। ভারতে আর্থিক অন্তর্ভুক্তিকরন বৃদ্ধি করতে বিগত কয়েক বছরে যে সমস্ত পদক্ষেপ নেওয়া হয়েছে, সে বিষয়ে প্রধানমন্ত্রী মোদী ও ম্যাক্সিমা আলাপ-আলোচনা করেন। এই সমস্ত পদক্ষেপগুলির মধ্যে রয়েছে- জনধন যোজনা, প্রধানমন্ত্রী মাতৃ জীবন জ্যোতি বিমা যোজনা। মহারানী ম্যাক্সিমা এই উদ্যোগগুলির সাফল্যের প্রশংসা করেন। উভয় নেতাই বিশ্বব্যাপী অর্থ-ব্যবস্হার অগ্রগতির বিষয়ে আলোচনা করেন। ভারতীয় প্রযুক্তি ও আর্থিক সহযোগিতা কর্মসূচির মাধ্যমে অর্থ-ব্যবস্হার অগ্রগতির লক্ষ্যে ভারতের গৃহীত পদক্ষেপগুলিরও প্রশংসা করেন ম্যাক্সিমা। বিভিন্ন দেশে উন্নয়নমূলক প্রকল্পগুলির জন্য ভারতের সহজ শর্তে ঋণদান ব্যবস্হার কথাও তিনি উল্লেখ করেন। /
জম্মু ও কাশ্মীর সংরক্ষণ (সংশোধনী) বিল অনুমোদন করল কেন্দ্রীয় মন্ত্রিসভা

প্রত্যন্ত এলাকার মানুষের কল্যাণে প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে জম্মু ও কাশ্মীর সংরক্ষণ (সংশোধনী) বিল অনুমোদন করল। সংসদের আসন্ন অধিবেশনে উভয় কক্ষেই এই বিল পেশ করা হবে। জম্মু-কাশ্মীরের আন্তর্জাতিক সীমানা সংলগ্ন এলাকায় বসবাসকারী মানুষদের সুবিধা দিতেই এই পদক্ষেপ। চাকরিতে,পদোন্নতিতে এবং বিভিন্ন পেশাদারী পাঠ্যক্রমে প্রবেশের জন্য সংরক্ষণের সুবিধা পাবেন তাঁরা। জম্মু-কাশ্মীরের আন্তর্জাতিক সীমানা বরাবর বসবাসকারী মানুষদের ২০০৪-এর জম্মু-কাশ্মীর সংরক্ষণ আইনে অন্তর্ভুক্ত করা হয়নি। ফলে,তাঁরা দীর্ঘদিন ধরেই সংরক্ষণের সুবিধা পাচ্ছিলেন না যে সুবিধা প্রকৃত নিয়ন্ত্রণ রেখা বরাবর বসবাসকারী মানুষরা পেয়ে থাকেন। সীমান্তে লাগাতার উত্তেজনার ফলে আন্তর্জাতিক সীমান্ত এলাকায় বসবাসকারী মানুষ আর্থ-সামাজিক এবং শিক্ষাক্ষেত্রে পিছিয় পড়ছিলেন। সীমান্তের ওপার থেকে শেল বর্ষণের ফলে ঐ এলাকার বাসিন্দাদের মাঝে মাঝেই নিরাপদ স্থানে সরে যেতে হয়। শিক্ষা প্রতিষ্ঠান দীর্ঘদিন বন্ধ থাকায় ক্ষতি হয় লেখাপড়ার। এই দিকে লক্ষ্য রেখেই প্রকৃত নিয়ন্ত্রণ রেখা সংলগ্ন এলাকায় বসবাসকারী মানুষের মতোই আন্তর্জাতিক সীমানা সংলগ্ন এলাকায় বসবাসরত মানুষদেরও এই সংরক্ষণের সুবিধা দেওয়ার সিদ্ধান্ত নেওয়া হয়েছে। /…
বিহারেবাস দুর্ঘটনায় প্রাণহানি  :  গভীরভাবেবেদনাহত প্রধানমন্ত্রী

বিহারেরমধুবনী জেলায় এক বাস দুর্ঘটনায় প্রাণহানির খবর পেয়ে গভীর দুঃখ প্রকাশ করেছেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বিহারের মধুবনী জেলায় বাস দুর্ঘটনার সংবাদে আমিগভীরভাবে বেদনাহত। নিহতদের শোক-সন্তপ্ত পরিবারগুলির সঙ্গে রয়েছে আমারও উদ্বেগ ওচিন্তাভাবনা”।
ভারতীয় সংবিধান রচয়িতাদের উদ্দেশে শ্রদ্ধা নিবেদন প্রধানমন্ত্রীর

ভারতের সংবিধান রচনার সঙ্গে যাঁরা যুক্ত ছিলেন, তাঁদের সকলের উদ্দেশে শ্রদ্ধা নিবেদন করেছেন প্রধানমন্ত্রী শ্রী নরেন্দ্র মোদী। একইসঙ্গে, শ্রদ্ধা ও সম্মান জানিয়েছেন, সংবিধানের খসড়া প্রস্তুত কমিটির চেয়ারম্যান ডঃ বাবাসাহেব আম্বেদকরের প্রতিও। সংবিধান প্রণয়নে ডঃ আম্বেদকরের বিশেষ প্রচেষ্টার কথাও স্মরণ করেন তিনি। এই উপলক্ষে, এক বার্তায় প্রধানমন্ত্রী বলেছেন, “আমাদের সংবিধান যাঁরা রচনা করেছিলেন, সেই সমস্ত মহান ব্যক্তিত্বকে আমি শ্রদ্ধা জানাই। খসড়া প্রস্তুত কমিটির চেয়ারম্যান হিসাবে বিশেষ প্রচেষ্টার জন্য আমি শ্রদ্ধা ও সম্মান জানাই ডঃ আম্বেদকরের উদ্দেশেও।
বিশিষ্ট সুফি গায়ক শ্রী প্যারেলাল ওয়াদালির মৃত্যুতেশোকাহত প্রধানমন্ত্রী

বিশিষ্ট সুফি সঙ্গীত শিল্পী শ্রী প্যারেলাল ওয়াদালির মৃত্যুতে শোকাহতপ্রধানমন্ত্রী। এক বার্তায় তিনি বলেছেন : “শ্রী প্যারেলাল ওয়াদালির মৃত্যুর ঘটনায় আমি শোকাহত। তাঁর সাঙ্গীতিক সুরমূর্চ্ছনাবিশ্বব্যাপী জনপ্রিয়তা লাভ করেছিল। শিল্পীর কর্মময় জীবন সুফি সঙ্গীতের আনন্দ উপভোগকরার জন্য মানুষের কাছে আকর্ষণ যুগিয়ে যাবে। তাঁর আত্মা চিরশান্তি লাভ করুক”।
ভারত ও ইতালির মধ্যে শ্রম ও কর্মসংস্থান ক্ষেত্রে প্রশিক্ষণ ও শিক্ষা চালিয়ে যাওয়ার জন্য

ভারত ও ইতালির মধ্যে শ্রম ও কর্মসংস্থান ক্ষেত্রে প্রশিক্ষণ ও শিক্ষার জন্য সমঝোতাপত্র বা মউ স্বাক্ষরের প্রস্তাবে কেন্দ্রীয় মন্ত্রিসভার অনুমোদন মিলেছে। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার বৃহস্পতিবারের (৮ই নভেম্বর) বৈঠকে এই সিদ্ধান্ত হয়। কাজের দুনিয়ায় গুণগত মানের কাজের জন্য প্রশিক্ষণ ও শিক্ষামূলক কর্মসূচি সম্প্রসারণের প্রসারে এই সমঝোতাপত্র স্বাক্ষর সহায়ক হবে। একইসঙ্গে, প্রশিক্ষণের পন্থা-পদ্ধতির জন্য যৌথ প্রশিক্ষণ কর্মসূচি গ্রহণ, সামাজিক ক্ষেত্রের অংশীদারদের জন্য নতুন প্রশিক্ষণ পদ্ধতি রচনা, শ্রম এবং কর্মসংস্থানের বিভিন্ন ক্ষেত্রে প্রয়োজন-ভিত্তিক প্রশিক্ষণ কর্মসূচির আয়োজন তথা প্রশিক্ষণ কর্মসূচির ক্ষেত্রে শ্রেষ্ঠ পন্থাপদ্ধতি বিনিময় বিশেষ করে, শ্রম প্রশাসন, প্রশিক্ষণ পদ্ধতি বিনিময়ের ক্ষেত্রে পারস্পরিক সহযোগিতা এবং সমীক্ষামূলক ভ্রমণের ব্যবস্থাও এই সমঝোতাপত্রের ফলে সম্ভব হয়ে উঠবে। কাজের দুনিয়ায় ক্রমাগত যে পরিবর্তন আসছে তার মোকাবিলায় উভয় দেশের শ্রম সংক্রান্ত প্রতিষ্ঠানগুলির কারিগরি মানোন্নয়ন তথা দক্ষতা বৃদ্ধিতে এই মউ গুরুত্বপূর্ণ ভূমিকা পালন করবে। ভারতের ভি.ভি. গিরি ন্যাশনাল লেবার ইনস্টিটিউটকে আন্তর্জাতিক প্রশিক্ষণ কর্মসূচির আয়োজন তথা নতুন ধরণের কর্মসূচি রচনায় কারিগরি দক্ষতা বৃদ্ধিতে এই মউটি সাহায্য করবে। উল্লেখ করা যেতে পারে, এশিয়া-প্রশান্ত মহাসাগরীয় অঞ্চলে প্রশিক্ষণ সংক্রান্ত প্রতিষ্ঠানের ক্ষেত্রে ভারতের এই প্রতিষ্ঠানটি এক অগ্রণী সংস্থা। এছাড়াও, সমগ্র এশিয়া-প্রশান্ত মহাসাগরীয় অঞ্চলে শ্রম ও কর্মসংস্থান ক্ষেত্রে বিভিন্ন সামাজিক অংশীদারদের অংশগ্রহণও এই মউ স্বাক্ষরের ফলে বাড়বে বলে আশা করা হচ্ছে। /…
বিহার দিবসে রাজ্যের জনগণকে প্রধানমন্ত্রীর শুভেচ্ছা

নতুনদিল্লি, ২২শে মার্চ, ২০২২ প্রধানমন্ত্রী শ্রী নরেন্দ্র মোদী বিহার দিবসে রাজ্যের জনগণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “ বিহারের সব ভাই-বোনেদের বিহার দিবস উপলক্ষ্যে আন্তরিক শুভেচ্ছা জানাই। ঐতিহাসিক ও সাংস্কৃতিক দিক থেকে সমৃদ্ধ এই রাজ্যের উন্নয়ন নতুন এক উচ্চতায় পৌঁছাক, সেই কামনা করি। /
বিজয়া দশমী উপলক্ষে দেশবাসীকেশুভেচ্ছা জ্ঞাপন করলেন প্রধানমন্ত্রী

নয়া দিল্লি: ৩০ সেপ্টেম্বর: প্রধানমন্ত্রী শ্রী নরেন্দ্র মোদিবিজয়া দশমীর শুভ অনুষ্ঠান উপলক্ষে দেশবাসীকে শুভেচ্ছা জানালেন| প্রধানমন্ত্রী বলেন, “বিজয়া দশমীকে পাবন পর্ব্ পর্ সভি দেশবাসীয়ো কো শুভকামনায়ে! বিজয়া দশমীর শুভলগ্নে সবাইকেশুভেচ্ছা জানাই|”
মায়ানমারের প্রেসিডেন্টের হাতে দুটি বিশেষ উপহার তুলে দিলেন ভারতের প্রধানমন্ত্রী

সালউইন নদীরগতিপথের এক বিশেষ মানচিত্রের প্রতিলিপি মঙ্গলবার মায়ানমারের প্রেসিডেন্ট মিঃ ইউতিন কিয়াও-এর হাতে উপহারস্বরূপ তুলে দেন মায়ানমার সফররত ভারতের প্রধানমন্ত্রী শ্রীনরেন্দ্র মোদী। একইসঙ্গে তিনি প্রেসিডেন্টকে উপহার দেন বোধিবৃক্ষের এক বিশেষভাস্কর্য নিদর্শন। সালউইন নদীর গতিপথের মানচিত্রটি ১৮৪১ সালে আঁকা হয়। পরে একট্যুইট বার্তায় শ্রী মোদী বলেন : “সালউইননদীর গতিপথের ওপর ১৮৪১ সালে তৈরি একটি মানচিত্রের প্রতিলিপি আমি উপহার দিয়েছিমায়ানমারের প্রেসিডেন্ট ইউ তিন কিয়াও-কে। প্রেসিডেন্টতিন কিয়াও-এর হাতে বোধিবৃক্ষের এক ভাস্কর্য নিদর্শনও উপহারস্বরূপ আমি তুলে দিয়েছি।” / ..
জম্মু ও কাশ্মীরের স্কুল ছাত্রীদের একটি দলের সঙ্গে আলাপচারিতাপ্রধানমন্ত্রীর

জম্মু ও কাশ্মীরের শ্রীনগর থেকে আগত ৩০ জন স্কুল ছাত্রীর একটি দল শনিবারএখানে দেখা করে প্রধানমন্ত্রী শ্রী নরেন্দ্র মোদীর সঙ্গে। এই দলটি বর্তমানে ভারতীয় সেনাবাহিনী আয়োজিত অপারেশন সদ্ভাবনার একটি অঙ্গহিসাবে ভারতের বিভিন্ন প্রান্ত সফর করছে। শিক্ষা, বিশেষত কন্যাসন্তানের শিক্ষা, স্বচ্ছ ভারত এবং ছাত্রীদের স্বপ্ন ওআশা-আকাঙ্খার মতো বিষয়গুলি নিয়ে প্রধানমন্ত্রী এদিন আলোচনা করেন ছাত্রীদের ঐ দলটিরসঙ্গে। প্রধানমন্ত্রীর সঙ্গে আলাপচারিতাকালে ছাত্রীদের বিভিন্ন প্রশ্নের জবাবেকন্যাসন্তানদের শিক্ষার প্রসারে গৃহীত বিভিন্ন পদক্ষেপগুলি ব্যাখ্যা করেনপ্রধানমন্ত্রী। স্বচ্ছ ভারত মিশনের মাধ্যমে স্বাস্থ্য ও পর্যটনের মতো বিষয়গুলি যেবিশেষভাবে উৎসাহলাভ করবে – এ কথাও প্রসঙ্গত উল্লেখ করেন তিনি। মনযোগ বৃদ্ধি করতেযোগাভ্যাসের উপকারিতার বিষয়টিও ছাত্রীদের কাছে ব্যাখ্যা করেন প্রধানমন্ত্রী। জম্মু ও কাশ্মীরের তরুণ-তরুণীরা যে এখন আরও বেশি সংখ্যায় সিভিল সার্ভিসেস-এযোগদান করতে আগ্রহী হয়ে উঠেছে – একথার উল্লেখ করে প্রধানমন্ত্রী বলেন যে, এই সমস্ততরুণ ছেলেমেয়েদের মধ্যে ক্রীড়া সম্ভাবনারও প্রকাশ ঘটছে। তিনি বলেন, ভারতের ভবিষ্যৎখুবই উজ্জ্বল। এই পরিস্থিতিতে জম্মু ও কাশ্মীরের তরুণ ও যুবকদের জাতির প্রতি করণীয়অনেক কিছুই রয়েছে। …
প্রধানমন্ত্রী ও রাশিয়ার রাষ্ট্রপতির মধ্যে টেলিফোনে কথোপকথন

প্রধানমন্ত্রী শ্রী নরেন্দ্র মোদী আজ টেলিফোনে রাশিয়ার রাষ্ট্রপতি মিঃ ভ্লাদিমির পুতিনের সঙ্গে কথা বলেন। দুই নেতাই কোভিড-১৯ মহামারীর প্রেক্ষিতে উদ্ভূত বর্তমান বিশ্ব পরিস্থিতি নিয়ে কথা বলেন। রাশিয়ায় যাঁরা কোভিড-১৯ – এ আক্রান্ত হয়েছেন, প্রধানমন্ত্রী তাঁদের দ্রুত আরোগ্য কামনা করেন। আশা প্রকাশ করেন যে, রাষ্ট্রপতি পুতিনের সুদক্ষ নেতৃত্বে কোভিড-১৯ মোকাবিলা ও নিয়ন্ত্রণে রাশিয়ার সমস্ত প্রয়াস সফল হবে। কোভিড-১৯ মোকাবিলায় ভারতে যে সমস্ত পদক্ষেপ গ্রহণ করা হয়েছে, রাষ্ট্রপতি পুতিন তার সাফল্য কামনা করেন। বিশ্বব্যাপী জটিল এই পরিস্থিতিতে যাবতীয় সমস্যার কার্যকর মোকাবিলায় আরও বেশি আলাপ-আলোচনা ও সহযোগিতার ব্যাপারে উভয় নেতাই সম্মত হন। দুই নেতাই স্বাস্থ্য, চিকিৎসা, বিজ্ঞান গবেষণা, মানবিক বিষয় এবং বিশ্ব অর্থনীতির ওপর বিরূপ প্রভাব মোকাবিলায় আরও নিবিড় সহযোগিতা গড়ে তোলার ওপর গুরুত্ব দেন। কোভিড-১৯ মোকাবিলায় জি-২০ দেশগুলি সহ আন্তর্জাতিক স্তরে একজোট হয়ে সহযোগিতা আরও জোরদার করার কথা বলেন দুই নেতাই। রাশিয়ায় পঠন-পাঠনরত ভারতীয় ছাত্রছাত্রীদের সুরক্ষা ও নিরাপত্তার বিষয়টি সুনিশ্চিত করার জন্য রাশিয়া কর্তৃপক্ষের সহযোগিতার প্রশংসা করেন। শ্রী মোদী আশা প্রকাশ করেন, রাশিয়ার কর্তৃপক্ষের এই প্রয়াস আগামীতেও অব্যাহত থাকবে। রাশিয়ার নাগরিকদের সুরক্ষা ও নিরাপত্তার পাশাপাশি প্রয়োজন-ভিত্তিতে তাঁদের স্বদেশে ফিরিয়ে দেওয়ার ব্যাপারে ভারতীয় কর্তৃপক্ষগুলির প্রচেষ্টা অব্যাহত থাকবে বলে রাষ্ট্রপতি পুতিনকে জানান শ্রী মোদী। দুই নেতাই দ্বিপাক্ষিক সম্পর্কে নিবিড় সহযোগিতা বজায় রাখার পাশাপাশি সৌহার্দ্যপূর্ণ মনোভাব নিয়ে কালোত্তীর্ণ দ্বিপাক্ষিক সম্পর্ককে এগিয়ে নিয়ে যেতে সহমত প্রকাশ করেন। চলতি বছরে ব্যক্তিগতভাবে সাক্ষাতের একাধিক সুযোগ আসবে বলেও দুই নেতাই আশা প্রকাশ করেন।
জলসম্পদের বিকাশ, ব্যবহার ও ব্যবস্থাপনার লক্ষ্যে ভারত-তানজানিয়া সহযোগিতা : অনুমোদন কেন্দ্রীয় মন্ত্রিসভার

জলসম্পদের বিকাশ ও ব্যবস্থাপনার লক্ষ্যে ভারত ও তানজানিয়ার মধ্যে একটি মউ স্বাক্ষরের প্রস্তাব বুধবার অনুমোদিত হল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। এই মউ স্বাক্ষরের আওতায় যে বিষয়গুলিকে অন্তর্ভুক্ত করা হচ্ছে তার মধ্যে রয়েছে কৃষি উৎপাদনের ক্ষেত্রে জলের ব্যবহার, ভূ-স্তর ও ভূ-গর্ভের জলসম্পদের ব্যবস্থাপনা এবং জলের সঞ্চয়। দু’দেশের মধ্যে সহযোগিতা ও অভিজ্ঞতা বিনিময়ের মাধ্যমে জল সংরক্ষণ, কৃষিতে জলের ব্যবহার, ভূ-স্তর ও ভূ-গর্ভের জলসম্পদের বিকাশ ও ব্যবস্থাপনা সহ সংশ্লিষ্ট কর্মসূচিগুলির প্রসার ও রূপায়ণ আরও জোরদার হয়ে উঠবে। মউ-এর আওতায় প্রস্তাবিত কর্মসূচিগুলির দেখাশোনার জন্য গড়ে তোলা হবে এক যৌথ কর্মীগোষ্ঠী। প্রসঙ্গত উল্লেখ্য, তানজানিয়ার জলসম্পদ ও পল্লী উন্নয়ন মন্ত্রী ভারত সফরে আসেন ২০১৪-র ১৬ জুলাই। ঐ সময় থেকেই এই দুটি দেশের মধ্যে এক নতুন সহযোগিতার বাতাবরণ গড়ে ওঠে। দু’দেশের সরকারি পর্যায়ে সিদ্ধান্ত গ্রহণ করা হয় জলসম্পদের ব্যবহার, সঞ্চয় ও সংরক্ষণের লক্ষ্যে সহযোগিতা প্রসার সম্পর্কিত এক মউ স্বাক্ষরের।